**„Az újhartyáni tájház, helytörténeti gyűjtemény”**

**A nemzeti érték rövid bemutatása**

Berendezése a 20. század első felének megfelelő bútorzatból, berendezési tárgyakból áll.

Az utcára néző első szoba a „tisztaszoba” – „fajrede” szoba

Ebben a helységben a hartyáni sváb család ünnepi ruházatát láthatjuk, innen öltözködtek, amikor vasárnap a templomba mentek, ebben a szobában fektették le, látták vendégül a több napra messzebbről érkező sváb rokonokat.

Sváb fúvós hangszerek, kották, Házi oltár – német imakönyvek

Eredeti menyasszonyi ruha az 1920-as évekből

Régi ünnepi hartyáni viselet, ruhák, Hartyáni viseletbe öltöztetett babák

Hátra felé haladva látható a konyha, melynek berendezése az 1950-es éveknek megfelelő.

Német feliratú falvédőn a szöveg:

*Wenn Frohsinn und Liebe zum Glück sich gesellt, so wird dein Heim zur sonnigen Welt.*

*Ha a boldogság és a szeretet a szerencséhez csatlakozik (a szerencsével találkozik),*

*az otthonod napsütéses világgá változik számodra.*

Vizes blokk az ötvenes években – vödör, vizes kancsó, pad, törölköző, Törölközőtartó, tükör, néprádió

Következik a hátsó szoba, ahol a család élte napi életét.

2 db ágy beágyazva, szentkép fölötte, a szekrényekben eredeti ruhák az 1930-as évekből, Gót betűkkel írott német Biblia,

Pufajka – ebben a kabátban jött haza 1949. november 5-én öt éves fogságból a Málenykij Robotról Aschenbrenner Sebestyén hartyáni elhurcolt

Családi fotók, szentképek,

Végül a nyári konyha, ajtaja a hátsó udvarra nézett, így könnyen elérhetőek voltak az ólak, istállók. Egyszerű, kicsit szegényes paraszti család nyári konyhája.



Az újhartyáni helytörténeti gyűjtemény (tájház)